wenang kinaya ngapa.11. Klabang iku wisane ing endhas. Kala jengking wisane ana ing buntut. Yen ula wisane ana ing cangkeme ula kang duwe wisa. Durjana iku wisane ing saranduning badan.12. Mulat sarira tansah eling klawan waspada.13. Sabeja-bejane kang lali, luwih beja kang eling klawan waspada.14. Sing sapa salah seleh.15. Nglurug tanpa bala16. Sugih ora nyimpen.17. Sekti tanpa aji.18. Menang tanpa ngasorake.19. Rawe-rawe rantas malang-malang putung.20. Mumpung anom ngudiya laku utama.21. Yen sira dibeciki liyan tulisen ing watu, yen sira gawe kabecikan tulisen ing lemah.22. Melik nggendhong lali.23. Sing prasaja.24. Percaya marang dhiri pribadi.25. Ngelmu pari, saya isi saya tumungkul.26. Wong mati iku bandhane ora digawa.27. Wong iku kudu ngudi kabecikan, jalaran kabecikan iku sanguning urip.28. Wong kang ora gelem ngudi kabecikan iku prasasat setan.29. Wong linuwih iku ambeg welasan lan sugih pangapura.30. Perang tumrap awake dhewe iku lamun ora bisa meper hawa napsu.31. Ngelmu iku kelakona kanthi laku, senajan akeh ngelmune lamon ora ditangkarake lan ora digunakake, ngelmu iku tanpa guna.32. Turuten pituture wing tuwa.33. Wong kang ora weruh tatakrama udanegara (unggah-ungguh) iku padha karo ora bisa ngrasakake rasa nem werna (legi, kecut, asin, pedhes, sepet, pahit).34. Wong pinter nanging ala tumindake senenge karo wong ala.35. Sing seneng gawe nelangsane liyan iku ing tembe bakal kena pituwase saka penggawene dhewe.36. Lamun sira mung seneng dialem bae, ing tembe ketemu bab-bab kang kurang prayoga.37. Wani ngalah luhur wekasane.IV. Pituduh kang magepokan karo Kebangsaan ana 15 butir:1. Bangsa iku minangka sarana kuwating nagara, mula aja nglirwakake kabangsanira pribadi supaya kanugran bangsa kang andana warih.2. Negara iku ora guna lamun ora darbe angger-angger minangka pikukuhing nagara kang adhedhasar idikalbune manungsa salumahing negara iku.3. Kang becik iku lamun ngerti anane bebrayan agung, ing ngarsa sung tuladha, ing madya mangun karsa, tut wuri handayani.4. Negara bakal tenterem lamun murah sandang pangan, marga para kawula padha seneng nyambut gawe, lan ana panguwasa kang berbudi bawa leksana.5. Wadyabala kang seneng kawula alit iku dadi senengane para kawula sajroning praja, gawe kukuh sarta tamenging negara.6. Para mudha aja ngungkurake kawruh kang nyata, amrih karya ungguling bangsa lan bisa gawe rahayuning sasama.7. Panguwasa iku kudu gawe tentrem para kawulane, amarga yen ora mangkono bisa kawula ngrebut negara.8. Negara kuwat iku marga kawulane seneng uripe lan disuyudi wadyabalaning negara.9. Lamun sira dadi wadyabalaning negara, aja sira dhemen kuwasa dhewe, jalaran ing tembe bakal ana wong kang ngalahake sira, yen sira wus ora kasinungan maneh. Dene